b"\n_START_ARTICLE_\nGilles Binchois\n_START_SECTION_\nBiografia\n_START_PARAGRAPH_\nVa n\xc3\xa9ixer a Mons cap al 1400. S'ignora la formaci\xc3\xb3 musical que va rebre aquest sacerdot d'origen burg\xc3\xa8s. El 1419, era organista de la Col\xc2\xb7legiata de Sainte-Waudru, a Mons. Cap al 1423, va anar a Lilla per posar-se al servei del duc de Suffolk. El 1426, va entrar al servei de Felip III de Borgonya. En aquella \xc3\xa8poca la cort de la Borgonya tenia fama a tota Europa pel seu nivell musical. _NEWLINE_El 1452, es va fer prebost de la Col\xc2\xb7legiata de Saint-Vincent, a Soignies, prop de Mons. Aqu\xc3\xad va morir el 20 de setembre de 1460.\n_START_SECTION_\nLa seva obra\n_START_PARAGRAPH_\nL'obra m\xc3\xa9s antiga que ens ha arribat \xc3\xa9s el Te Deum. Encara que \xc3\xa9s conegut sobretot com un autor de m\xc3\xbasica religiosa, se'l coneix sobretot per les seves obres profanes, un cant a l'amor cortes\xc3\xa0. Les cinquanta can\xc3\xa7ons conegudes, rond\xc3\xb3s i algunes balades, sovint malenconioses, s'han inspirat en poemes d'autors m\xc3\xa9s o menys c\xc3\xa8lebres, com Alain Chartier o Carles I d'Orleans._NEWLINE_Binchois va compondre el seu motet Renova cantum el 1431 per al bateig d'Antoine, el pr\xc3\xadncep de Borgonya. La seva celebra can\xc3\xa7\xc3\xb3 Je ne vis oncques la pareille pot haver estat co-escrita amb Dufay, o potser pertany a Dufay."